Halkara Kadyrow: Raport gybatdan başga zat däl Fewral 24, 2016
Ramzan Kadyrow, Ilıa İaşin Çeçenistanyň jedelli ıolbaşçysy baradaky öz raportyny Moskwada metbugat ıygnagynda jemgyıetçilige ıetirmezinden birnäçe sagat öň çap etmek bilen, liberal oppozision syıasatçydan öňürtdi.
Kadyrow "Milli howpsuzlyga wehim" diıip atlandyrylan 65 sahypalyk raporty sosial mediada "gybatdan başga zat däl" diıip, ret etdi.
İaşiniň bir kopiıasy soňra "https://openrussia.org/post/view/12965/" saıtynda ıerleşdirilen raportynda Kadyrowyň öz "çeçen halyfatynda" aışy-eşretde höküm sürıänligi, şerigat kanunyny Orsıetiň kanunyndan ıokary tutıanlygy, öz harby güıjüni artdyrıanlygy aıdylıar.
Raportda: "Kadyrowyň öz garaşsyzlygyna bolan ynamy ıyl saıyn artıar, federal hökümet bilen aradaky gepleşiklerde ulanıan äheňi gitdigiçe gödekleşıär" diıilıär.
Dokuz bölümden ybarat raport Kadyrowyň Çeçenistandaky awtoritar hökümdarlygy, aışy-eşretli şahsy durmuşy, federal bıujetiň hasabyna bolıan korrupsiıa, otuz müň söweşijiden ybarat "şahsy goşuny" ıaly temalary öz içine alıar.
Raportda şeıle hem Kadyrowyň guramaçylykly jenaıata degişli şahsyıetler bilen ilteşiklidigi, ony tankytlan syıasatçy Boris Nemtsowyň we žurnalist Anna Politkowskaıanyň öldürilmegi, şeıle hem Kadyrowyň ıurt daşyndaky terroristleri goldaıanlygy hakdaky gürrüňler barada durlup geçilıär.
Liberal oppozision syıasatçy İaşiniň raportynda 2013-nji ıylyň aprel aıynda asly çeçenistanly bolan iki dogan tarapyndan Bostonda marafon ıaryşyna edilen terroristik hüjümi orsıetli syıasatçylaryň aglabasynyň ıazgarandygy, Kadyrowyň bolsa hüjümi amala aşyranyň Amerikanyň howpsuzlyk gulluklarynyň özi bolmagy mümkin diıip açyk pikir ıöredendigi bellenıär.
Kadyrowyň "şahsy goşuny" baradaky bölümde bolsa Orsıetiň Ukraina gönükdirilen gizlin harby çozuşynda bu goşunyň möhüm rol oınap, bu ıerde ep-esli söweş tejribesini gazanandygy aıdylıar.
22-nji fewralda İaşin "http://juliawinston.eu/yashin_kadyrov/" saıtynda ıerleşdirilen interwıusynda özüniň bu raporty ıazmak kararyna 2015-nji ıylyň martynda, "Nemtsowyň öldürilmegi bilen Kadyrowyň gös-göni ilteşiklidigi ıüze çykanda", gelendigini aıtdy.
Kadyrow bilen ors prezidenti Wladimir Putiniň berk tankytçysy bolan Nemtsow 2015-nji ıylyň 27-nji fewralynda Moskwada atylyp öldürildi. Ors resmileri bu jenaıatda bäş sany demirgazyk kawkazlyny aıyplap, muny gurnan Kadyrowyň howpsuzlyk güıçleriniň esgeri Ruslan Muhudinow diııärler.
22-nji fewralda Moskwanyň polisiıasy liberal "Parnas" koalisiıasynyň ofisini bu jaıda bomba goılupdyr diıip jaň edildi diıip ıapdy, ıöne tapylan bomba bolmady. 23-nji fewralda İaşin şol ıerde öz raportyny jemgyıetçilige tanatmagy planlaşdyrypdy.
İaşin Moskwada geçiren metbugat ıygnagynda şeıle diıdi: "Meniň raportymyň esasy maksady ors jemgyıetçiliginiň ünsüni bolıan wakalara çekmek we Ramzan Kadyrowyň Çeçenistanyň lideri hökmünde derrew wezipeden çekilmegini talap etmek. Wladimir Putin Demirgazyk Kawkazda sagatly bomba goıuldy. Onuň partlap, çynlakaı syıasy krizis netijesinde üçünji çeçen urşuna öwrülmegi mümkin".